In Bezug uff d'Pluralbildig isch s Vulgärlatiin zweideilt gsi: während sich im Weste d'Regle uusebildet hät, dass Pluralforme e s am Änd hänn, isch im Oste de Ändvokal o zu i wore un a zu e. D'Entwicklig im Oste wird vu mänke druff zruckgfiehrt, dass sich ei latiinischi Pluralregle uff alli Wörter usgwitet hät, anderi begründe's mit em Abfall vum s, wu wägem Zämmefall vu Singular un Plural e neui Lösig notwändig gmacht hät.